cyanic-selkie/wikianc huggingface dataset:
Μάχη του Άουστερλιτς
Η μάχη
Το ξημέρωμα της 2ας Δεκεμβρίου ο Ναπολέων, έχοντας απολαύσει μια θεϊκή επέτειο της στέψης του ως αυτοκράτορα των Γάλλων, είχε δώσει τις απαραίτητες εντολές στους αξιωματικούς του και περίμενε γεμάτος αυτοπεποίθηση τη συμμαχική προέλαση στο Τέλνιτς. Πράγματι, στις 8:00 π.μ. ο Αλέξανδρος Α΄ διέταξε μια φοβερή επίθεση στο Τέλνιτς και το Ζοκόλνιτς, υπό τη διοίκηση του στρατηγού Μπουξχέφντεν. Ύστερα από 45 λεπτά αψιμαχιών με τους Γάλλους, οι δυνάμεις του Μπουξχέφντεν έθεσαν υπό τον έλεγχό τους τα μικρά χωριά, χωρίς όμως να διασπάσουν τη δεξιά πτέρυγα του στρατηγού Λεγκράν, η οποία την ίδια ώρα ενισχυόταν από τις δυνάμεις του στρατάρχη Νταβού και περνούσε σταδιακά στην αντεπίθεση. Ο Κουτούζοφ όμως με την 4η Φάλαγγα παρέμεινε στα υψώματα, έχοντας κατανοήσει τη στρατηγική αξία τους, κάτι που ο ενθουσιασμένος Τσάρος δεν είχε, διατάσσοντας τον γηραιό στρατάρχη να ενισχύσει άμεσα τον Μπουξχέφντεν.
Ο Βοναπάρτης, αφού είχε "ρίξει" τους συμμάχους στην παγίδα του, έδωσε σήμα στον Σουλτ να ξεκινήσει την έφοδο στα υψώματα Πράτσεν, τα οποία είχαν παραμείνει με ελάχιστους υπερασπιστές, λέγοντας: Ένας αιφνιδιασμός και ο πόλεμος θα τελειώσει. Ο Σουλτ, ύστερα από σκληρή μάχη με τους Ρώσους κατάφερε να τους διαλύσει και να θέσει τα υψώματα Πράτσεν υπό γαλλικό έλεγχο, ωστόσο ο τσάρος Αλέξανδρος για ν΄ αποφύγει την καταστροφή του στρατού του, έστειλε τη Ρωσική Αυτοκρατορική Φρουρά υπό τη διοίκηση του αδερφού του Κωνσταντίνου Πάβλοβιτς, η οποία απώθησε τους Γάλλους αιχμαλωτίζοντας έναν "Χρυσό Αετό" από το 4ο τάγμα του 5ου Συντάγματος μιας μεραρχίας του στρατάρχη Σουλτ. Ωστόσο η ενισχυτική δύναμη του 1ου Σώματος που έστειλε ο Γάλλος Αυτοκράτορας υπό τον Μπερναντότ, μαζί με ελαφρύ πυροβολικό της Γαλλικής Αυτοκρατορικής Φρουράς, διέλυσε τους Ρώσους και τους έτρεψε σε φυγή, θέτοντας το συμμαχικό κέντρο υπό οριστικό γαλλικό έλεγχο.
Με τον πυρήνα των εχθρών κατεστραμμένο, οι στρατάρχες Λαν και Μυρά πέρασαν στην αντεπίθεση κατά της εχθρικής δεξιάς πτέρυγας, και μαζί με τις ενισχύσεις του Σουλτ την πλευροκόπησαν και την έτρεψαν σε φυγή, ενώ από την άλλη πλευρά οι πιεζόμενοι Νταβού και Λεγκράν ενισχύθηκαν από τις υπόλοιπες δυνάμεις του Σουλτ και του Μπερναντότ, αποκόπτοντας τη συμμαχική γραμμή υποχώρησης. Ο Μπουξχέφντεν, χωρίς να έχει άλλη εντολή από το συμμαχικό γενικό επιτελείο υποχώρησε προς την παγωμένη λίμνη Σάτσαν, η οποία δέχτηκε σφοδρό βομβαρδισμό με διαταγή του Ναπολέοντα, παίρνοντας στον πυθμένα της χιλιάδες στρατιώτες των Συμμάχων. Στις 17:00 η μάχη είχε λήξει με ολοκληρωτική νίκη των Γάλλων, οι οποίοι έχασαν μόνο 1.305 στρατιώτες, ενώ είχαν και 6.940 τραυματίες και 573 αιχμαλώτους, τη στιγμή που οι εχθροί τους είχαν 27.000 νεκρούς και τραυματίες, ενώ 30.000 είχαν αιχμαλωτιστεί (με διαταγή του Γάλλου Αυτοκράτορα απελευθερώθηκαν λίγο αργότερα). Η μάχη του Άουστερλιτς αποτέλεσε τη μεγαλύτερη νίκη του Ναπολέοντα Βοναπάρτη σε ολόκληρη τη στρατιωτική του καριέρα, ενώ μελετάται και συγκρίνεται μέχρι και σήμερα με αυτή των Γαυγαμήλων και των Καννών.
Μετά τη μάχη
thumb|right|280px|Η Αγία Γερμανική Αυτοκρατορία μετά τη Συνθήκη της Λυνεβίλ.
Στις 26 Δεκεμβρίου ο αυτοκράτορας Φραγκίσκος Β΄ υπέγραψε τη Συνθήκη του Πρέσσμπουργκ (τo Πρέσσμπουργκ είναι η σημερινή Μπρατισλάβα). Η συνθήκη ανάγκαζε την Αυστρία σε ειρήνευση, στην παράδοση γερμανικών εδαφών στους συμμάχους του Βοναπάρτη, και πολεμική αποζημίωση 40.000.000 φράγκων, ενώ οι παλαιές συνθήκες του Κάμπο Φόρμιο (1797) και της Λυνεβίλ (1800) συνέχιζαν να ισχύουν. Επίσης η Αγία Ρωμαϊκή Αυτοκρατορία, που είχε ουσιαστικά πάψει από καιρό να υπάρχει ύστερα από περίπου χίλια χρόνια ύπαρξης, διαλύθηκε και επίσημα στις αρχές του 1806, όταν ο Φραγκίσκος Β΄ περιορίστηκε στον τίτλο του αυτοκράτορα της Αυστρίας, ως Φραγκίσκος Α΄. Αποτέλεσμα της συνθήκης του Πρέσσμπουργκ ήταν η δημιουργία της Συνομοσπονδίας του Ρήνου, μιας ένωσης γερμανικών κρατιδίων της κεντρικής Γερμανίας που αποτελούσε "δορυφόρο" και προτεκτοράτο της Γαλλικής Αυτοκρατορίας στην Κεντρική Ευρώπη. Κάτι τέτοιο αμφισβητούσε την κυριαρχία της Πρωσίας στο γερμανικό χώρο, με αποτέλεσμα στις 9 Οκτωβρίου του 1806 η Πρωσία να κηρύξει τον πόλεμο στη Γαλλία, και μαζί με τη Ρωσία να δημιουργήσει τον Δ΄ Συνασπισμό κατά του Ναπολέοντα.
Δήμος Κεντρικής Κέρκυρας και Διαποντίων Νήσων
Ο Δήμος Κερκυραίων και Διαποντίων είναι δήμος της Περιφέρειας Ιονίων Νήσων. Αποτελείται από τους άλλοτε Δήμους Κερκυραίων, Αχιλλείων, Ερεικούσσης, Μαθρακίου, Οθωνών, Παλαιοκαστριτών, Παρελίων και Φαιάκων (πρόγραμμα Καποδίστριας, 01.01.1999–31.12.2010), οι οποίοι στη συνέχεια αποτέλεσαν δημοτικές ενότητες του ενιαίου Δήμου Κέρκυρας (πρόγραμμα Καλλικράτης, 01.01.2011–31.08.2019). Συστάθηκε το 2019, με την εφαρμογή του προγράμματος Κλεισθένης Ι (τροποποίηση του "Καλλικράτη"), σύμφωνα με τον οποίο όλες οι υποδιαιρέσεις των δημοτικών ενοτήτων μετονομάσθηκαν σε κοινότητες. Έδρα του Δήμου είναι η πόλη της Κέρκυρας.
Δημοτικές Ενότητες
Σε αγκύλες σημειώνεται ο πληθυσμός, σύμφωνα με την Απογραφή του 2011
2019
!style="background-color:#E9E9E9" align=left colspan=4|Υποψήφιος / Συνδυασμός / Κόμμα !style="background-color:#E9E9E9" align=right|% 1ου γύρου !style="background-color:#E9E9E9" align=right|Ψήφοι 1ου γύρου !style="background-color:#E9E9E9" align=right|% 2ου γύρου !style="background-color:#E9E9E9" align=right|Ψήφοι 2ου γύρου !style="background-color:#E9E9E9" align=right|Σύνολο εδρών
Παραπομπές
Κερκυρας, Κεντρικης
Πρισίλα Τσαν
Η Πρισίλα Τσαν (Priscilla Chan) (γεννήθηκε στις 24 Φεβρουαρίου 1985) είναι πρώην Αμερικανίδα παιδίατρος και φιλάνθρωπος. Αυτή και ο σύζυγός της Mark Zuckerberg, συνιδρυτής και διευθύνων σύμβουλος της Facebook, Inc., ίδρυσαν την πρωτοβουλία Chan Zuckerberg τον Δεκέμβριο του 2015, με τη δέσμευση να μεταφέρουν το 99% των μετοχών τους στο Facebook, αξίας 45 δισεκατομμυρίων δολαρίων. Παρακολούθησε το Πανεπιστήμιο του Χάρβαρντ και έλαβε το πτυχίο της από το Πανεπιστήμιο της Καλιφόρνια στο Σαν Φρανσίσκο (UCSF).
Εκπαίδευση
Η Τσαν μπήκε στο Πανεπιστήμιο του Χάρβαρντ το 2003, όπου γνώρισε και άρχισε να βγαίνει ραντεβού με τον Mark Zuckerberg. Κατά τη διάρκεια του χρόνου της στο Χάρβαρντ, συμμετείχε στο πρόγραμμα Franklin Afterschool Enchrichment. Αποφοίτησε το 2007 με πτυχίο στη Βιολογία και σπούδασε επίσης Ισπανικά. Μιλάει άπταισταΚαντονέζικα, Αγγλικά και Ισπανικά. Είναι η πρώτη απόφοιτος κολεγίου στην οικογένειά της. Αποφοίτησε από την Ιατρική Σχολή το 2012 και τελείωσε την παιδιατρική παραμονής στο UCSF το καλοκαίρι του 2015.
Καριέρα
μικρογραφία| Η Chan με τον σύζυγό της Mark Zuckerberg στην [[Πράγα, Τσεχία, 2013]] Μετά την αποφοίτησή της, δίδαξε επιστήμη στην ιδιωτική Σχολή Harker για ένα χρόνο, προτού εισέλθει στην ιατρική σχολή στο Πανεπιστήμιο της Καλιφόρνια, στο Σαν Φρανσίσκο το 2008. Το 2016 ήταν συνιδρυτής (μαζί με τη Meredith Liu) του "The Primary School", ενός μη κερδοσκοπικού οργανισμού που θα παρείχε εκπαίδευση K-12 καθώς και προγεννητική φροντίδα, στο East Palo Alto της Καλιφόρνια. Η Τσαν είναι διευθύνων σύμβουλος του δωρεάν ιδιωτικού σχολείου "The Primary School".
Προσωπική ζωή
Η Τσαν παντρεύτηκε τον ιδρυτή του Facebook Mark Zuckerberg στις 19 Μαΐου 2012, μία ημέρα μετά την έναρξη του χρηματιστηρίου του ιστότοπου. Η Chan και ο Zuckerberg ανακοίνωσαν τη γέννηση της κόρης τους Maxima Chan Zuckerberg την 1η Δεκεμβρίου 2015. Στις 28 Αυγούστου 2017, η Τσαν γέννησε τη δεύτερη κόρη τους, την οποία ονόμασαν August.
Πρωτοβουλία Chan Zuckerberg
Οι Zuckerberg και Chan έχουν δεσμεύσει περίπου 4,6 δισεκατομμύρια δολάρια σε φιλανθρωπικά ιδρύματα, συμπεριλαμβανομένης δωρεάς 75 εκατομμυρίων δολαρίων στο Γενικό Νοσοκομείο του Σαν Φρανσίσκο, όπου εργάστηκε η Τσαν. Το 2013, έδωσαν 18 εκατομμύρια μετοχές του Facebook (αξίας άνω των 970 εκατομμυρίων δολαρίων) στο Silicon Valley Community Foundation. Το Χρονικό της Φιλανθρωπίας έθεσε το ζευγάρι στην κορυφή της λίστας των 50 πιο γενναιόδωρων Αμερικανών φιλάνθρωπων για εκείνο το έτος. Υποσχέθηκαν επίσης 120 εκατομμύρια δολάρια σε δημόσια σχολεία στο San Francisco Bay Area.
Την 1η Δεκεμβρίου 2015, η Chan και ο Zuckerberg δημοσίευσαν μια ανοιχτή επιστολή στο Facebook στη νεογέννητη κόρη τους. Υποσχέθηκαν να μεταφέρουν το 99 τοις εκατό των μετοχών τους του Facebook, στη συνέχεια αξίας 45 δισεκατομμυρίων δολαρίων, στην πρωτοβουλία Chan Zuckerberg, η οποία είναι η νέα εταιρεία περιορισμένης ευθύνης που επικεντρώνεται στην υγεία και την εκπαίδευση.
Η Τσαν χειρίζεται τις καθημερινές επιχειρηματικές δραστηριότητες στην πρωτοβουλία Chan Zuckerberg. Οι φιλανθρωπικοί της στόχοι εστιάζονται στην εκπαίδευση, την υγειονομική περίθαλψη και την επιστήμη, οι οποίες συνδέονται στενά με το προσωπικό της υπόβαθρο. Θεωρείται ότι έχει ισχυρή επιρροή στη φιλανθρωπία του συζύγου της. Ήταν μία από τις έξι υποψήφιες για το τρίτο ετήσιο βραβείο Visionary of the Year του San Francisco Chronicle τον Μάρτιο του 2017. Το βραβείο τιμά τους ηγέτες που προσπαθούν να κάνουν τον κόσμο ένα καλύτερο μέρος και επίσης καθοδηγούν την αλλαγή χρησιμοποιώντας νέες, καινοτόμες επιχειρηματικές πρακτικές.
Εξωτερικοί σύνδεσμοι
Κατηγορία:Αμερικανοί ιατροί
Κουένκα (Ισημερινός)
Η Σάντα Άνα δε λος Κουάτρο Ρίος δε Κουένκα (ισπ. Santa Ana de los Cuatro Ríos de Cuenca), αποκαλούμενη συνήθως απλώς Κουένκα και στη γλώσσα κέτσουα Τουμιπάμπα (Tumipampa), είναι η τρίτη μεγαλύτερη σε πληθυσμό πόλη του Κράτους του Ισημερινού (Εκουαδόρ). Είναι επίσης η πρωτεύουσα και η μεγαλύτερη πόλη της Επαρχίας Ασουάι. Βρίσκεται στα υψίπεδα της χώρας, σε μέσο υψόμετρο περίπου 2.450 μέτρα. Ο αστικός πληθυσμός της το 2010 εκτιμήθηκε σε 329.928 κατοίκους, ενώ της μείζονος μητροπολιτικής περιοχής της σε 661.685 κατοίκους.
Το κέντρο της Κουένκα είναι ενταγμένο στον κατάλογο των Μνημείων Παγκόσμιας Κληρονομιάς της UNESCO εξαιτίας των πολλών ιστορικών κτηρίων του και της ιστορικής σημασίας του ως διοικητικού κέντρου.
Ιστορία
thumb|left|Το Δημαρχείο της Κουένκα Σύμφωνα με μελέτες και αρχαιολογικές ανακαλύψεις, τα ίχνη των πρώτων κατοίκων της περιοχής της Κουένκα ανάγονται στο έτος 8060 π.Χ. και βρίσκονται μέσα στο Σπήλαιο Τσόπσι. Οι άνθρωποι εκείνοι ήταν κυνηγοί και νομάδες, που ακολουθούσαν τα ζώα και τις εποχές του έτους. Ο πολιτισμός τους αντιπροσωπεύεται από κυνηγετικά εργαλεία-όπλα όπως βέλη και λόγχες, και φαίνεται ότι άκμασε περισσότερο γύρω στο 5585 π.Χ..
Αργότερα οι ιθαγενείς εκμεταλλεύθηκαν το σταθερό κλίμα, το εύφορο έδαφος και το αρκετό νερό της περιοχής, αναπτύσσοντας τη γεωργία. Καλλιεργούσαν πατάτες, μελόκο, λούπινο των Άνδεων («τσότσο»), κολοκυθιές και κινόα. Επιπλέον εξημέρωσαν και ζώα όπως το ινδικό χοιρίδιο (για τροφή), το λάμα και το αλπακά.
Η τεχνολογία τους προόδευσε επίσης: άρχισαν για παράδειγμα να κατασκευάζουν κεραμικά, που αποτελούν τα περισσότερα τέχνεργα που εξετάζουν οι αρχαιολόγοι προκειμένου να μελετήσουν τον πολιτισμό τους. Η περίοδος από το 5000 μέχρι το 2000 π.Χ. δεν αντιπροσωπεύεται καλά στο αρχαιολογικό αρχείο. Ξεκινώντας περί το 2000 π.Χ., οι κάτοικοι ανέπτυξαν μια πιο οργανωμένη κοινωνία, με ένδειξη καθοριζόμενων ευθυνών-καθηκόντων, όπως τη διαχείριση των υδάτων και τον έλεγχο των επιδημιών. Εμφανίσθηκαν οι πρώτοι άνθρωποι που αποτελούσαν διοικητικές και θρησκευτικές αρχές. Από τότε μέχρι το 500 μ.Χ. άρχισε η περίοδος του βασιλιά Τακαλσάπα Γ΄ και των Κανιάρι, οι οποίοι απορροφήθηκαν από τους Ίνκας τον 15ο αιώνα.
Η προκολομβιανή κοινωνία
Η Κουένκα ήταν αρχικώς ένας οικισμός του έθνους των Κανιάρι και ονομαζόταν Γουαποντελέγκ (Guapondeleg), δηλαδή «γη μεγάλη σαν τον ουρανό». Οι αρχαιολόγοι πιστεύουν ότι ιδρύθηκε περί 500 μ.Χ.. Λιγότερο από 50 χρόνια πριν την άφιξη των πρώτων Ευρωπαίων, οι Ίνκας, μετά από σκλήρό αγώνα, καθυπέταξαν τους Κανιάρι και κατέλαβαν τη Γουαποντελέγκ με την περιοχή της. Αν και οι Ίνκας αντικατέστησαν την αρχιτεκτονική των Κανιάρι με τη δική τους, δεν έσβησαν τα σημαντικά τους επιτεύγματα στη γεωργία και την αστρονομία: όπως το συνήθιζαν και με άλλους λαούς που κατέκτησαν, οι Ίνκας απορρόφησαν χρήσιμα επιτεύγματα στον δικό τους πολιτισμό. Μετονόμασαν την πόλη σε Τουμεμπάμπα και έγινε γνωστή ως περιφερειακή πρωτεύουσά τους.
Μετά την ήττα των Κανιάρι, πιθανώς τη δεκαετία του 1470, ο τότε Αυτοκράτορας των Ίνκας. ο Τούπακ Γιουπάνκι, διέταξε τη δημιουργία μιας μεγαλοπρεπούς πόλεως που θα ονομαζόταν «Πουμαπούνγκο», δηλαδή «η πύλη του πούμα». Η μεγαλοπρέπειά της λεγόταν ότι συναγωνιζόταν εκείνη της πρωτεύουσας των Ίνκας, του Κούσκο. Οι Ινδοί έλεγαν στους Ισπανούς χρονογράφους για χρυσούς ναούς και άλλα τέτοια θαυμαστά, αλλά όταν τελικώς οι Ισπανοί έφθασαν στη θρυλική πόλη βρήκαν μόνο ερείπια. Μετά την εγκατάλειψή της και από τους Ίνκας, η Τουμεμπάμπα είχε λιγοστούς κατοίκους μέχρι το 1560.
Η Τουμεμπάμπα (ή Τομεμπάμπα) θεωρείται μια από τις πιθανές «υποψήφιες» για τη θρυλική πόλη του χρυσού που οι Ισπανοί απεκάλεσαν Ελ Ντοράντο (πιο εκλαϊκευτικά «Ελδοράδο», ορθότερα «Ελ Ντοράδο» = «Ο Χρυσός»). Οι Ισπανοί πίστεψαν ότι το Ελ Ντοράδο είχε πυρποληθεί από τους κατοίκους του μετά την πληροφόρησή τους για τις ισπανικές κατακτήσεις. Η καταστροφή της Τουμεμπάμπα από τους κατοίκους της πριν από την άφιξη των Ισπανών υποδεικνύει ότι ίσως αυτή ήταν η πόλη που οι Ισπανοί απεκάλεσαν «Ελ Ντοράδο».
Ο ισπανικός οικισμός
Ο ισπανικός οικισμός της Κουένκα ιδρύθηκε στις 12 Απριλίου 1557 από τον εξερευνητή Χιλ Ραμίρεθ Ντάβαλος (Gil Ramírez Dávalos). Ο τότε αντιβασιλέας του Περού Αντρές Ουρτάδο δε Μεντόθα είχε παραγγείλει την ίδρυσή της και διέταξε η νέα πόλη να πάρει το όνομα της ιδιαίτερης πατρίδας του, της πόλεως Κουένκα της Ισπανίας. Ιδρύθηκε δεκαετίες μεταγενέστερα από άλλες μεγάλες πόλεις της ευρύτερης περιοχής, όπως το Κίτο (1534), το Γουαγιακίλ (1538) και η Λόχα (1548). Ο πληθυσμός και η σημασία της Κουένκα αυξάνονταν σταθερά κατά τη διάρκεια της αποικιακής εποχής.
Γεωγραφία
thumb|right|Το ποτάμι Τομεμπάμπα κοντά στο κέντρο της Κουένκα Η Κουένκα είναι κτισμένη σε μέσο υψόμετρο περίπου 2.450 μέτρα πάνω από την επιφάνεια της θάλασσας, με μέγιστο υψόμετρο 2.550 μέτρα και ελάχιστο 2.350 μέτρα, σε υψίπεδο των Άνδεων στη νότια περιοχή της χώρας. Οι γεωγραφικές συντεταγμένες του κέντρου της είναι 2°53΄51΄΄ Νότιο πλάτος και 79°00΄16΄΄ Δυτικό μήκος, δηλαδή απέχει 322 χιλιόμετρα από τον ισημερινό της Γης, που έδωσε το όνομά του στη χώρα. Η Κουένκα απέχει περίπου 9 ώρες οδικώς από το Κίτο (που βρίσκεται στα βόρεια) και 4 ώρες από το Γουαγιακίλ (που βρίσκεται στα δυτικά της).
Ενορίες
Η Κουένκα ως «καντόνι» υποδιαιρείται σε 21 διαμερίσματα που ονομάζονται «ενορίες», τα εξής:
Κλίμα
Η Κουένκα έχει «υποτροπικό κλίμα υψιπέδου» (Cfb) κατά την Κλιματική ταξινόμηση Κέππεν. Καθώς συμβαίνει και με τις υπόλοιπες περιοχές των Άνδεων του Ισημερινού, η πόλη απολαμβάνει ένα δροσερό ήπιο κλίμα όλο το έτος, αλλά με σημαντική διαφορά ανάλογα με την ώρα του εικοσιτετραώρου. Η μέση ημερήσια θερμοκρασία είναι 14,7 °C. Διακρίνονται δύο εποχές: η εποχή των βροχών και η ξηρή εποχή. Με κάποιες διακυμάνσεις, η ξηρή εποχή διαρκεί από τον Ιούνιο μέχρι τον Δεκέμβριο. Η εποχή των βροχών, κατά την οποία πάντως τα πρωινά είναι ηλιόλουστα και οι βροχές πέφτουν τα απογεύματα, διαρκεί από τον Ιανουάριο μέχρι τον Μάιο. Η μέση ετήσια βροχόπτωση είναι 878 χιλιοστόμετρα.
Οικονομία
Η οικονομική ανάπτυξη της Κουένκα στηρίζεται τόσο στη βιομηχανία, όσο και στη γεωργία. Η πόλη είναι γνωστή για την υφαντουργία της, αλλά και την επιπλοποιία, ενώ κατασκευάζει επίσης καπέλα και υποδήματα. Τα ψάθινα καπέλα που είναι γνωστά ως «ψάθινοι παναμάδες» φτιάχνονται στην πραγματικότητα στην Κουένκα από τοπικούς τεχνίτες. Η Κουένκα επίσης εξάγει λουλούδια στις ΗΠΑ και σε χώρες της Ευρώπης, ενώ είναι γνωστή και για την παραγωγή ελαστικών αυτοκινήτων. Παρά το ότι η γεωργία και η κτηνοτροφία έχουν περιορισθεί τις τελευταίες δεκαετίες, αποτελούν ακόμα σημαντικό τομέα της οικονομίας. Η μελισσοκομία έχει καταστεί επίσης «ασχολία-κλειδί». Τυπικές καλλιέργειες είναι, μεταξύ άλλων, οι καλλιέργειες σιταριού, κριθαριού, σικάλεως, βρώμης και καλαμποκιού. Στα γύρω βουνά κυριαρχούν ως ασχολίες η εξόρυξη και η υλοτομία. Εξορύσσονται καολίνης, γύψος, ασβεστόλιθος, άμμος και γαιάνθρακας.
Ο τουρισμός συνεχίζει να αναπτύσσεται στην πόλη. Η Κουένκα διαθέτει πολλούς μεγάλους ναούς, που αποτελούν μέρος της πολιτιστικής της κληρονομιάς, όπως και σημαντικά εθνικά πάρκα στη γύρω περιοχή. Διαθέτει εξάλλου διεθνές αεροδρόμιο και γραμμή τραμ. Η πόλη φιλοξενεί ομώνυμο πανεπιστήμιο (La Universidad de Cuenca).
Στην αρχή του 21ου αιώνα η οικονομία επηρεάσθηκε από την αλλαγή του νομίσματος από το σούκρε στο αμερικανικό δολάριο.
«Αδελφές» πόλεις
Η Κουένκα είναι «αδελφοποιημένη» με τις εξής τρεις πόλεις:
Παραπομπές
Κουενκα Κουενκα
Ρινικά σύμφωνα
Τα ρινικά σύμφωνα στην φωνητική είναι σύμφωνα τα οποία προφέρονται παράλληλα με την διαφυγή του αέρα από την μύτη κατά την διάρκεια της άρθρωσης του συμφώνου. Το φωνητικό αυτό φαινόμενο εμφανίζεται τόσο σε κανονικό όσο και σε γρήγορο ρυθμό ομιλίας, σε λέξεις που έχουν μικρά διαστήματα μεταξύ τους. Παραδείγματα συμφώνων αποτελούν το μ και το ν, ενώ ως λέξεις το μπαμπά και γκρεμό.
Υπάρχουν αρκετά ρινικά σύμφωνα, με τα συχνότερα να είναι το [m] και το [n]. Παρακάτω υπάρχει ένα πινακάκι στο οποίο εμφανίζονται όλα τα ρινικά σύμφωνα. Το διχειλικό ηχηρό είναι το γνωστό μας μ.
Το χειλοδοντικό ηχηρό είναι το μ στη λέξη έμβρυο, όπου οι πάνω κοπτήρες ακουμπούν το κάτω χείλος κατά την εκφορά.
Το οδοντικό ηχηρό είναι το ν στη λέξη άνθος, όπου η γλώσσα βρίσκεται ανάμεσα στα δόντια, όπως ακριβώς προφέρουμε το θ και το δ.
Το φατνιακό ηχηρό είναι το γνωστό μας ν.
Το ουρανικό ηχηρό είναι το νι στη λέξη νιανιά.
Το υπερωϊκό ηχηρό είναι το γ στις λέξεις άγχος, στέλεγχος κλπ., που δεν προφέρεται ούτε γ ούτε ν.
Το μεταϋπερωϊκό ηχηρό είναι εξαιρετικά σπάνιο και προφέρεται με τον ίδιο τρόπο όπως το γαλλικό ρ, μόνο που είναι ρινικό.
Τέλος, τα άηχα ρινικά είναι κι αυτά πολύ σπάνια και απαντώνται μόνο στα ουαλικά, ως [m̩], [n̩] και [ŋ̍].
Future Combat Air System
Το Future Combat Air System (FCAS, Γαλλικά: Système de combat aérien du futur, SCAF, Ισπανικά: Futuro Sistema Aéreo de Combate, FSAC) είναι ευρωπαϊκό σύστημα μάχης συστημάτων υπό ανάπτυξη από την Airbus, την Thales Group, την Indra Sistemas και την Dassault Aviation. Το FCAS θα αποτελείται από ένα Σύστημα Όπλου Επόμενης Γενιάς (NGWS) καθώς και από άλλα αεροπορικά περιουσιακά στοιχεία στο μελλοντικό επιχειρησιακό χώρο μάχης.
Το NGWS θα αποτελείται από τηλεχειριζόμενα μεταφορικα οχήματα (drones σμήνης) καθώς και ένα Μαχητικό Νέας Γενιάς (NGF)/μαχητικό έκτης γενιάς τα οποία το 2035-2040 θα αντικαταστήσουν τα τρέχουσα Ráfale της Γαλλίας, Typhoon της Γερμανίας και EF- 18 Hornets της Ισπανίας.
Μια δοκιμαστική πτήση επίδειξης αναμένεται γύρω στο 2025 και η εισαγωγή λειτουργίας περίπου το 2040.
Εργολάβοι
Κάθε χώρα έχει ορίσει έναν εθνικό βιομηχανικό συντονιστή, Airbus για τη Γερμανία, Indra για την Ισπανία και Dassault για τη Γαλλία.
Ιστορία
Το 2017 η Γερμανία και η Ισπανία ζήτησαν από την Airbus να αρχίσει την εργασία για ένα νέο μαχητικό με το όνομα Future Combat Air System (FCAS).
Στη διεθνή έκθεση αεροδιαστημική (ILA Berlin Air Show) 2018, η Dassault Aviation και η Airbus ανακοίνωσαν συμφωνία συνεργασίας για την ανάπτυξη του FCAS.
Τον Δεκέμβριο του 2018, το γερμανικό υπουργείο Άμυνας καλωσόρισε την εκδήλωση ενδιαφέροντος της Ισπανίας για το πρόγραμμα.
Τον Ιούνιο του 2019 η Ισπανία εντάχθηκε στο πρόγραμμα.
Τον Δεκέμβριο του 2019, η Safran και η MTU Aero Engines συμφώνησαν για την ίδρυση μιας κοινής επιχείρησης 50/50 που θα ενσωματωθεί στο πρόγραμμα έως το τέλος του 2021 για να αναλάβουν την διαχείριση της ανάπτυξης, παραγωγής και την υποστήριξη μετά την πώληση του νέου κινητήρα τροφοδοσίας του NGF.
Στις 12 Φεβρουαρίου 2020, η πρώτη φάση (1Α) του προγράμματος έρευνας και ανάπτυξης εγκρίθηκε από την επιτροπή προϋπολογισμού του γερμανικού κοινοβουλίου. Καθιέρωσε τη βιομηχανική διανομή των πέντε πρώτων υποπρογραμμάτων.
Φάση 1Α - Αρχική σύμβαση-πλαίσιο
Η Dassault, η Airbus, μαζί με τους συνεργάτες τους MTU Aero Engines, Safran, MBDA και Thales, έλαβαν την αρχική σύμβαση που ξεκινά τη φάση επίδειξης. Αναμένεται να καλύψει μια περίοδο 18 μηνών έρευνας και ανάπτυξης από τις αρχές Φεβρουαρίου 2020. Ενώ ανέθεσε διαφορετικούς ρόλους στις προαναφερθείσες εταιρείες (ωστόσο η Ισπανία έμεινε εκτός):
Εξωτερικοί σύνδεσμοι
Κατηγορία:Αεροσκάφη Dassault Κατηγορία:Μαχητικά αεροσκάφη Κατηγορία:Αεροσκάφη
Παϊτακαράν
Το Παϊτακαράν (Փայտակարան), επίσης αναφερόμενο ως Κασπιανή, ήταν η ενδέκατη επαρχία της ιστορικής Αρμενίας σύμφωνα με τον Ανανία του Σιράκ, καθώς και ανατολικότερη του παλαιού βασιλείου. Ευρισκόμενη μεταξύ των κατώτερων ροών του Αράξη και του Κύρου, ανατολικά του Ουτίκ, σήμερα, αντιστοιχεί γεωγραφικά στο βορειοδυτικό τμήμα του Ιράν, καθώς και το νότιο τμήμα του Αζερμπαϊτζάν.
Ιστορία
Η επαρχία ενσωματώθηκε εντός του Βασιλείου της Αρμενίας από τον Αρταξία Α΄ κατά τη διάρκεια του 2ου αιώνα π.Χ., προτού τεθεί, το 59 π.Χ., υπό ρωμαϊκό έλεγχο, κατόπιν σχετικής αποφάσεως του Πομπήιου, ο οποίος και προχώρησε στην αναδιοργάνωση της περιοχής. Στη συνέχεια, ανακατελήφθη και παρέμεινε υπό αρμενικό έλεγχο έως το 428, ημερομηνία διάλυσης του αρμενικού βασιλείου, όταν και ενσωματώθηκε εντός των εδαφών της Ατροπατηνής.
Διαμερίσματα
thumb|upright=2.5|Οι δεκαπέντε επαρχίες της ιστορικής Αρμενίας, με το Παϊτακαράν στα ανατολικά.
Η επαρχία ήταν διοικητικά διαιρεμένη σε έντεκα διαμερίσματα ή καντόνια (αρμενικά: գավառ, μτγ. γκαβάρ) :
Πηγές
Κατηγορία:Επαρχίες της Μεγάλης Αρμενίας
Πολυεθνική εταιρεία
Μια πολυεθνική ή διεθνική εταιρεία (ΠΕ) αποτελεί εταιρική οργάνωση που κατέχει ή ελέγχει την παραγωγή αγαθών ή την παροχή υπηρεσιών σε δύο ή περισσότερες χώρες, εκτός από τη χώρα στην οποία έχει την κύρια έδρα της.
Πολυεθνική χαρακτηρίζεται και κάθε επιχείρηση με μία ή περισσότερες θυγατρικές μονάδες στο εξωτερικό.
Το ποσοστό της συνολικής δραστηριότητας μιας πολυεθνικής εταιρείας σε ξένες χώρες κυμαίνεται μεταξύ 20-25% των συνολικών πωλήσεων, στο σύνολο του ενεργητικού, στα συνολικά κέρδη, ή στη συνολική παραγωγή της επιχείρησης.
Παραπομπές
Κατηγορία:Επιχειρήσεις Κατηγορία:Πολυεθνικές εταιρείες
Βουκολική ποίηση
Η βουκολική ή ποιμενική ποίηση είναι ποίηση που περιγράφει ή εξυμνεί τη ζωή, τα αισθήματα και τα συναισθήματα των βοσκών. Πρωτοπαρουσιάστηκε την εποχή που ο άνθρωπος ήταν δεμένος περισσότερο με τη γη και ο πολιτισμός του ήταν γεωργικός.
Ως πρώτος βουκολικός ποιητής αναφέρεται ο Δάφνις, γιος του Ερμή και μιας νύμφης. Το βέβαιο είναι πως το πρώτο βουκολικό ποίημα το έγραψε το 600 π.Χ. ο Στησίχορος με τον τίτλο "Δάφνις", αν και πολλοί υποστήριξαν ότι το πρώτο ποίημα του είδους το έγραψε κάποιος βοσκός που λεγόταν Δίομος. Πάντως τα σπουδαιότερα μέρη όπου γράφτηκε βουκολική ποίηση ήταν η Λακωνία, η Σικελία, και η Νότια Ιταλία και ο μεγαλύτερος βουκολικός ποιητής της αρχαιότητας ήταν ο Θεόκριτος με το έργο του  Ειδύλλια  ( ελληνιστική περίοδος 323 - 30πΧ) και έπειτα ο Βίων και ο Μόσχος
Τα παλιά χρόνια τα βουκολικά ποιήματα συνδέονταν με τις θρησκευτικές τελετές που γίνονταν για να τιμηθούν η Άρτεμη, ο Διόνυσος ή ο Ορφέας, και τα τραγουδούσαν άνδρες και γυναίκες. Αργότερα αυτά τα ποιήματα συνοδεύαν τους χορούς.
Τα περισσότερα βουκολικά ποιήματα είναι γραμμένα στη δωρική διάλεκτο. Ήταν πολύ απλά για να τα καταλαβαίνει όλος ο κόσμος και λέγονταν «ειδύλλια». Η βουκολική ποίηση καθιερώθηκε επίσημα μεταξύ 3ου και 2ου αιώνα π.Χ. στην Αλεξάνδρεια ως αριστοκρατική, καθώς οι άνθρωποι τότε ένιωθαν την ανάγκη να απομακρύνονται από τις απολαύσεις του πλούτου και να γυρίζουν στη φύση. Από τους Ρωμαίους, άριστος βουκολικός ποιητής αναδείχθηκε ο Βιργίλιος που το μεγάλο του ποίημα Εκλογές ή Βουκολικά θεωρείται αριστούργημα. Περίφημο επίσης είναι το βουκολικό μυθιστόρημα του Λόγγου Κατά Δάφνιν και Χλόην, η Αμίντα του Τορκουάτο Τάσο και άλλα. Στη νεότερη Ελλάδα έξοχος βουκολικός ποιητής είναι ο Κώστας Κρυστάλλης. Τρίτομο μελέτημα για τη βουκολική ποίηση έγραψε ο Κώστας Σταμάτης (1975-1977).
Βουκολικη Ποιηση
Λούρδες Μουνγκία
Εξωτερικοί Σύνδεσμοι
Κατηγορία:Μεξικανές ηθοποιοί κινηματογράφου Κατηγορία:Μεξικανές ηθοποιοί τηλεόρασης Κατηγορία:Μεξικανές ηθοποιοί θεάτρου
Κλειστά σύμφωνα
Τα κλειστά ή έκκροτα σύμφωνα στην φωνητική είναι σύμφωνα κατά την προφορά των οποίων φράζεται η φωνητική οδός, φαινόμενο το οποίο αναφέρεται ως συμφωνική φραγή. Αντιτίθενται με τα έρρινα και τα τριβόμενα διότι μεν στα πρώτα παρότι η στοματική κοιλότητα παραμένει κλειστή ο αέρας διαφεύγει από τη μύτη ενώ στα δεύτερα το στοματικό κανάλι δεν κλείνει απόλυτα. Ως κλειστή φάση αναφέρεται το διάστημα κατά το οποίο διατηρείται η φραγή, ενώ ως έκρηξη η λήξη της φραγής με την απελευθέρωση του αέρα.
Όλες οι γλώσσες του κόσμου διαθέτουν κλειστά σύμφωνα με τα πιο κοινά να είναι τα [p], [t] και [k]. Τα κλειστά σύμφωνα των ελληνικών είναι τα διχειλικά [b] και [p], τα οδοντικά [d] και [t], τα ουρανικά [c] και [ɟ] και τα υπερωικά [g] και [k], με όλα τους να αποτελούν φωνήματα πέραν των δύο ουρανικών.
Εθνική Ελλάδας (καλαθοσφαίριση κωφών γυναικών)
Η Εθνική ομάδα καλαθοσφαίρισης κωφών γυναικών της Ελλάδας έχει πάρει μέρος σε ευρωπαϊκά και παγκόσμια πρωταθλήματα και σε Ολυμπιακούς Αγώνες Κωφών (Deaflympics). Η μεγαλύτερη επιτυχία της ήταν η κατάκτηση του χρυσού μεταλλίου στους Deaflympics του 2017, που διεξήχθησαν στην Σαμψούντα, στην Τουρκία.
Η Εθνική ομάδα καλαθοσφαίρισης κωφών γυναικών Ελλάδας κέρδισε το χρυσό μετάλλιο στο Πανευρωπαϊκό Πρωτάθλημα Κωφών, στη Θεσσαλονίκη το 2016. Νωρίτερα σε πανευρωπαϊκό επίπεδο ήταν τέταρτη το 2000 και το 2004 και τρίτη το 2008 και το 2012.
Σε παγκόσμιο επίπεδο ήταν τρίτη το 2001 στο 1ο Παγκόσμιο Πρωτάθλημα Μπάσκετ Κωφών, που διεξήχθη στην Αθήνα και το 2007 στο 2ο Παγκόσμιο Πρωτάθλημα Κωφών στην Guangzhou της Κίνας ενώ στα Παγκόσμια πρωταθλήματα το 2011 και το 2015 ήταν τέταρτη.
Σε Ολυμπιακούς Αγώνες Κωφών, εκτός από το χρυσό μετάλλιο το 2017, έχει κατακτήσει δύο φορές την τέταρτη θέση (2009, 2013) και δύο φορές την Πέμπτη θέση (2001, 2005)
Εξωτερικοί σύνδεσμοι
Κατηγορία:Εθνική Ελλάδας (καλαθοσφαίριση γυναικών) Κατηγορία:Κωφότητα
Νεβρόπολη Καρδίτσας
Για συνώνυμο οικισμό στην Ελλάδα δείτε το λήμμα: Νεβρόπολη Άρτας
Η Νεβρόπολη είναι ορεινό χωριό του νομού Καρδίτσας σε υψόμετρο 856 μέτρα.
Γεωγραφία - Ιστορία
Η Νεβρόπολη βρίσκεται δίπλα και βορειοανατολικά της τεχνητής Λίμνης Πλαστήρα, σε απόσταση 23,5 χλμ. δυτικά από την Καρδίτσα. Ως οικισμός αναφέρεται επίσημα το 1991 να προσαρτάται στην τότε κοινότητα Κερασέας. Σύμφωνα με το σχέδιο Καλλικράτης μαζί με την Κερασιά αποτελούν την τοπική κοινότητα Κερασέας που υπάγεται στη δημοτική ενότητα Πλαστήρα του δήμου Λίμνης Πλαστήρα και σύμφωνα με την απογραφή 2011 έχει πληθυσμό 91 κατοίκους.
Παραπομπές
Κατηγορία:Χωριά του νομού Καρδίτσας Κατηγορία:Δήμος Λίμνης Πλαστήρα
Πιόνγκγιανγκσι ΣΚ
Η Πιόνγκγιανγκσι Τσέγιουκταν (κορεατικά: 평양시체육단, κυριολεκτικά: Αθλητικός Όμιλος Πόλης Πιονγιάνγκ) είναι αθλητικό σωματείο στην Πιονγιάνγκ της Βόρειας Κορέας. Ο σύλλογος συνδέεται στενά με το Εργατικό Κόμμα Κορέας και το Δήμο Πιονγιάνγκ, ενώ αποτελεί το μεγαλύτερο σύλλογο που δεν συνδέεται με υπουργεία. Χρώματα του συλλόγου είναι το κυανό και το ερυθρό. Δραστηριοποιείται κατά κύριο λόγο στο άθλημα του ποδοσφαίρου. Τα εντός έδρας παιχνίδια της ποδοσφαιρικής ομάδας διεξάγονται στο Στάδιο Κιμ Ιλ-σονγκ, χωρητικότητας 50.000 θεατών. Κύρια αντίπαλός της είναι η 4.25 στο "ντέρμπι της Πιονγιάνγκ".
Ιστορία
Η «Πιόνγκγιανγκσι» Τσέγιουκταν ιδρύθηκε το 1956 από τον Κιμ Ιλ-σονγκ.
Επιτυχίες
.
Άλλα τμήματα
Ο σύλλογος διαθέτει αρκετά αθλητικά τμήματα, μεταξύ άλλων και χόκεϊ επί πάγου.
Εξωτερικοί σύνδεσμοι
Κατηγορία:Ποδοσφαιρικές ομάδες Βόρειας Κορέας Κατηγορία:Ιδρύσεις ποδοσφαιρικών ομάδων το 1956
Ζακ Πετέν
Ο Ζακ Πετέν (γαλλικά: Jacques Peten) (Αμβέρσα 8 Δεκεμβρίου 1912 - 1995) ήταν Βέλγος αθλητής της αντισφαίρισης και του αλπικού σκί.
Βιογραφία
Ήταν γιος του Ρέιμοντ Φρανσουά Ελγκιους Μαρί Πετέν και της Ορτάνς Φαμπρί.
Πολλά χρόνια νούμερο δύο στο Βέλγιο πίσω από τον μόνιμο πρωταθλητή Φιλίπ Βασέ, κατάφερε να είναι πρωταθλητής Βελγίου το 1950 εκμεταλλευόμενος την απουσία του Βασέ από τη διοργάνωση. Ήταν και πρωταθλητής και στο διπλό ανδρών το 1946. Συμμετείχε το 1936 στους Χειμερινούς Ολυμπιακούς αγώνες του 1936 στη Γερμανία στο αλπικό σκι.
Παραπομπές
Κατηγορία:Βέλγοι αθλητές της αντισφαίρισης Κατηγορία:Βέλγοι χιονοδρόμοι
ΟΥΕΦΑ Τσάμπιονς Λιγκ 1995-96
Την αγωνιστική περίοδο 1995-96 το κύπελλο πρωταθλητριών κατέκτησε η Γιουβέντους για δεύτερη φορά κερδίζοντας στον τελικό, που πραγματοποιήθηκε στο στάδιο Ολίμπικο του Ρώμης, τον Άγιαξ με 4-2 στα πέναλτι. Ο κανονικός αγώνας είχε λήξει ισόπαλος 1-1.
Εξωτερικοί σύνδεσμοι
Κατηγορία:Κύπελλο Πρωταθλητριών Ευρώπης Κατηγορία:Ποδόσφαιρο το 1995 Κατηγορία:Ποδόσφαιρο το 1996
Τζέιμς ΜακΓκρόρι
Ο Τζέιμς Έντουαρντ ΜακΓκρόρι (αγγλικά : James Edward McGrory, 26 Απριλίου 1904 – 20 Οκτωβρίου 1982) ήταν Σκωτσέζος διεθνής ποδοσφαιριστής, ο οποίος έπαιξε για την Σέλτικ και την Κλάιντεμπανκ ως κεντρικός επιθετικός και στη συνέχεια ακολούθησε προπονητική καριέρα. Έχει σημειώσει βρετανικό ρεκόρ με 55 χατ τρικ, 48 σε παιχνίδια πρωταθλήματος και 7 στο Κύπελλο.
Βιογραφία
Ο Τζίμι ΜακΓκρόρι γεννήθηκε στη Γλασκόβη και ήταν γιος εργάτη εργοστασίου αερίου. Άρχισε να παίζει για τους νέους της Σεντ Ροτς σε ηλικία 16 ετών. Στην πρώτη του σεζόν το 1921–22 κέρδισε δύο τίτλους, πρωτάθλημα και κύπελλο νέων. Παρά το χαμηλό ύψος του, ήταν δυνατός κεφαλοσφαιριστής.
Καριέρα σε συλλόγους
Με πολλούς συλλόγους να ενδιαφέρονται να τον αποκτήσουν, η Σέλτικ τον προσέγγισε και υπέγραψε την πρώτη του επαγγελματική σύμβαση στις 10 Ιουνίου 1922. Έκανε το ντεμπούτο του στις 20 Ιανουαρίου 1923, ενώ το πρώτο του γκολ ήρθε δύο εβδομάδες αργότερα. Συνολικά, έκανε τρεις εμφανίσεις σε πρωτάθλημα και μία στο Κύπελλο, σημειώνοντας ένα γκολ. Δόθηκε στη συνέχεια δανεικός στην Κλάιντεμπανκ (7 Αυγούστου 1923), όπου αγωνίστηκε σε 33 παιχνίδια πρωταθλήματος και Κυπέλλου, σημειώνοντας 16 τέρματα. Επέστρεψε στην Σέλτικ για τη σεζόν 1924–25 χωρίς να σκοράρει στα τρία πρώτα παιχνίδια του, αλλά λίγες μόνο ώρες μετά την κηδεία του πατέρα του σημείωσε το πρώτο του τέρμα. Όμως τον Νοέμβριο του 1924 τραυματίστηκε σοβαρά και έχασε όλους τους αγώνες μέχρι το επόμενο έτος. Επέστρεψε με εξαιρετική φόρμα και τελείωσε την πρώτη του πλήρη χρονιά με 30 γκολ. Η σεζόν του 1925–26 ήταν επιτυχημένη, τόσο προσωπικά όσο και συλλογικά, με την Σέλτικ να κερδίζει την πρώτη κατηγορία και ο ίδιος τελείωσε με 49 γκολ σε όλους τους αγώνες. Η Σέλτικ έφτασε στον δεύτερο διαδοχικό τελικό του Κυπέλλου Σκωτίας, αλλά ο τίτλος δεν ήρθε.
Το 1926–27 είχε την καλύτερη του σεζόν. Ξεκίνησε καλά, σκοράροντας δύο φορές τέσσερα γκολ και δύο φορές σημειώνοντας πέντε, και από την Πρωτοχρονιά είχε σύνολο γκολ 34, ένα λιγότερο από την προηγούμενη αγωνιστική χρονιά των 35. Ήταν εξίσου παραγωγικός στο Κύπελλο, όπου σημείωσε εννέα τέρματα σε μόλις έξι συμμετοχές. Τα 49 γκολ του πρωταθλήματος σε όλη τη διάρκεια της σεζόν, συμπεριλαμβανομένων επτά χατ τρικ, του έδωσαν τον πρώτο τίτλο κορυφαίου σκόρερ. Επίσης σημείωσε ένα ακόμα χατ τρικ στο Κύπελλο της Σκωτίας. Άλλα δύο γκολ στο Κύπελλο της Γλασκόβης τον έφεραν συνολικά στα 59 γκολ.
Μέχρι τα τέλη της δεκαετίας του 1920 είχε σκοράρει 143 τέρματα σε 152 παιχνίδια σε πέντε χρόνια και η Σέλτικ είχε ήδη λάβει και απέρριψε αμέτρητες προσφορές γι' αυτόν. Παρά την δυσαρέσκεια του για την αποτυχία της μεταγραφής στην Άρσεναλ, συνεχίζει να σκοράρει διαρκώς και την επόμενη χρονιά τελειώνει ως κορυφαίος σκόρερ με 47 γκολ σε 36 συμμετοχές. Είχει σκοράρει 63 συνολικά συμπεριλαμβανομενων των γκολ στα δύο Κύπελλα της Γλασκώβης. Μεταξύ άλλων, πάλι οκτώ χατ τρικ και δημιούργησε ρεκόρ, που εξακολουθεί να είναι σκωτσέζικο και βρετανικό για τα περισσότερα τέρματα σε αγώνα πρωταθλήματος από έναν παίκτη, με 8 γκολ σε νίκη 9–0 επί της Νταφερλάιν στις 14 Ιανουαρίου 1928.
Στις 14 Μαρτίου 1936, ο ΜακΓκρορι πέτυχε το ταχύτερο χατ τρικ στην ιστορία της Σκωτίας, σημειώνοντας τρία γκολ σε λιγότερο από τρία λεπτά, κατά τη διάρκεια νίκης με 5–0 επί της Μάδεργουελ. Δύο χρονιές ήταν ο κορυφαίος σκόρερ στην Ευρώπη, τίτλος ανάλογος με αυτό του Χρυσού Παπουτσιού, το 1927 (49 γκολ) και το 1936 (50 γκολ).
320px|thumb|Ο Τζίμι ΜακΓκρόρι (δεξιά) το 1930.
Διεθνής καριέρα
Ο ΜακΓκρόρι αγωνίστηκε επτά φορές με την εθνική του ομάδα, σκοράροντας έξι γκολ. Έκανε το ντεμπούτο στις 25 Φεβρουαρίου 1928  κόντρα στη Βόρεια Ιρλανδία. Ωστόσο, το ντεμπούτο αποδείχθηκε μισή καταστροφή: ο ΜακΓκόρι δεν κατάφερε να σκοράρει και οι Σκωτσέζοι ηττήθηκαν με 1-0 απρόσμενα. Θεωρήθηκε ως ένας από τους υπεύθυνους της ήττας και για ένα διάστημα δεν ελήφθη υπόψη πλέον. Οι έξι αγώνες ήταν στη δεκαετία του 1930, καθώς είχε σκληρό ανταγωνισμό νωρίτερα με τον Χιούι Γκάλαχερ. Σε αυτά τα έξι παιχνίδια σημείωσε τα έξι του γκολ.
Κλείνοντας την ποδοσφαιρική σταδιοδρομία, είχε σημείωσει 409 τέρματα πρωταθλήματος πρώτης εθνικής κατηγορίας (οι περισσότερες πηγές αναφέρουν 410) και ήταν ο δεύτερος που ξεπέρασε τα 400 γκολ μετά τον Ούγγρο Ίμρε Σλόσσερ. Παραμένει στους 15 πρώτους σκόρερ πρώτης κατηγορίας πρωταθλήματος όλων των εποχών και το σύνολο των γκολ σε επίσημους αγώνες είναι 558 τέρματα σε 549 εμφανίσεις.
Τίτλοι και διακρίσεις
Παίκτης Προπονητής
Εξωτερικοί σύνδεσμοι
Κατηγορία:Σκωτσέζοι ποδοσφαιριστές Κατηγορία:Ποδοσφαιριστές Σέλτικ Γλασκώβης Κατηγορία:Ποδοσφαιριστές Εθνικής Σκωτίας Κατηγορία:Σκωτσέζοι προπονητές ποδοσφαίρου Κατηγορία:Προπονητές ποδοσφαίρου Σέλτικ Γλασκώβης Κατηγορία:Επιθετικοί ποδοσφαιριστές
Αυτοδιαχειριζόμενο Ίδρυμα Φιλαντζιέρι
To Αυτοδιαχειριζόμενο Ίδρυμα Φιλαντζιέρι ή L’Asilo Fliangieri παλαιό μοναστήρι Βενεδικτίνων καλογραιών από το 1572 βρίσκεται στη Νάπολη της Ιταλίας. Μετά το πρώτο παγκόσμιο πόλεμο πέρασε στην ιδιοκτησία της Κόμισσας Τζούλιας Φιλαντζιέρι η οποία το μετέτρεψε σε ορφανοτροφείο συμβάλλοντας στη μόρφωση εκατοντάδων παιδιών και το 1980 εγκαταλείφτηκε λόγω σεισμού. Από το 2011 με μια σειρά ψηφισμάτων ο Δήμος της Νάπολης καταφέρνει να ορίσει ένα περιουσιακό του στοιχείο ως «κοινό αγαθό» και το 2012 μετά από μια κατάληψη από εργαζόμενους του θεάματος της τέχνης και του πολιτισμού το κτίριο επαναπροσδιορίζεται και ορίζεται ως πολιτιστικό εργαστήριο με κανόνες και αρχές αυτοδιαχείρισης, συνεργασίας και οριζόντιας αμοιβαιότητας.
Πήρε το όνομα του από την Κόμισα Giulia Filangieri της Candida, η οποία και το αγόρασε κατά την πρώτη μεταπολεμική περίοδο. Αρχική πρόθεση της νέας ιδιοκτήτριας ήταν να χρησιμοποιηθεί ως χώρος φιλοξενίας για νεαρά -και όχι μόνο- ορφανά παιδιά, ωστόσο τελικά φιλοξένησε και παιδιά που προέρχονταν από λιγότερο πλούσιες οικογένειες. Η δραστηριότητα χαρακτηρίστηκε ως οικοτροφείο και εκπαιδεύτηκαν εκεί πάρα πολλά παιδιά, τα οποία αργότερα ίδρυσαν και Ένωση Αποφοίτων.
Αρκετά χρόνια μετά και συγκεκριμένα το 2012 έγινε κατάληψη του κτηρίου από συλλογικότητα καλλιτεχνών και εργαζομένων στο χώρο της τέχνης και του πολιτισμού, ως ένδειξη διαμαρτυρίας για την αποκατάσταση και την νέα εγκατάλειψη των εγκαταστάσεων, που θα έπρεπε να είχαν στεγάσει την έδρα του Φόρουμ Πολιτισμών του 2014, το οποίο δεν ξεκίνησε ποτέ. Μετά την κατάληψη δημιουργήθηκε ένας χώρος πολιτισμού που λειτουργεί μέσα από συμμετοχικές διαδικασίες και χαρακτηριστικά αυτοδιάθεσης-αυτοδιαχείρισης, με απώτερο σκοπό την διαφύλαξη και προώθηση της κουλτούρας γενικότερα. Στην αυτοπαρουσίαση του αναφέρεται πως το άσυλο λειτουργεί ανεξάρτητα από το κράτος και τους επίσημους κρατικούς φορείς, οι καλλιτεχνικές παραστάσεις και οι πολιτιστικές εκθέσεις δεν πρέπει να λειτουργούν με τους όρους της αγοράς, η εύρυθμη λειτουργία του κτηρίου βασίζεται στην ομότιμη συμμετοχή όλων των μελών κ.α. Στον χώρο επίσης λειτουργεί χώρος θεάτρου, βιβλιοθήκη, αίθουσα κινηματογράφου, αίθουσα εκθέσεων κτλ και η αγορά εξοπλισμού γίνεται από τις εθελοντικές συνεισφορές των μελών και φίλων του Ασύλου.
Μέσα από την κατάληψη αποδείχθηκε ότι εγκαταλελειμμένοι χώροι που χρειάζονται επισκευή μπορούν να τεθούν υπό έλεγχο των πολιτών συμβάλλοντας έτσι στην ποιοτική ανάπτυξη της κοινωνίας. Ουσιαστικά αποτελεί ένα ακόμα παράδειγμα αποτροπής αστικού μαρασμού, έξω από το δίπολο αγορά - κράτους, φαινόμενο με ιδιαίτερη έκταση στα προσκολλημένα στις αγορές βιομηχανοποιημένα αστικά κέντρα. Διαθέτει χώρους θεάτρου, αίθουσα κινηματογράφου, αίθουσες μελέτης, εργαστήριο εικαστικών τεχνών γκαλερί και αστικό κήπο. Η οργάνωση των χώρων και ο προγραμματισμός των δραστηριοτήτων πραγματοποιούνται μέσω της συνέλευσης διεύθυνσης και διαχείρισης, τα θεματικά προγράμματα και μια επιτροπή αναγνωρισμένων προσώπων. Αναγνωρίζεται η αποκήρυξη όλων των μορφών φασισμού, ρατσισμού, ομοφοβίας και σεξισμού καθώς και η απελευθέρωση της καλλιτεχνικής έκφρασης και πολιτισμού από τη λογική του κέρδους και της αγοράς με ένα όραμα συνεργατικό και μη ανταγωνιστικό. Το μοντέλο του L’Asilo Filangieri αποτελεί ένα παράδειγμα εναλλακτικής μορφής πολιτικής οργάνωσης σε τοπικό επίπεδο όπου η συμμετοχή και οι αμεσοδημοκρατικές διαδικασίες των πολιτών σε ένα κοινό αγαθό μπορούν να βελτιώσουν την καθημερινότητα και τον σχεδιασμό των αστικών χώρων σύμφωνα με τις πραγματικές επιθυμίες και απαιτήσεις των κατοίκων.
Ωστόσο το Άσυλο δεν λειτουργεί ως μια κλειστή ομάδα αλλά έχει μια εξωστρεφή μορφή και δράση. Μέλη του έχουν δώσει συνεντεύξεις, όπου μεταξύ άλλων καλούν και νέους ανθρώπους να συνεισφέρουν (είτε οικονομικά είτε καλλιτεχνικά) και αν θελήσουν να γίνουν και κομμάτι του Ασύλου. Παράλληλα στην συνέλευση δεν γίνεται συζήτηση σχετικά μόνο με τον προγραμματισμό εκδηλώσεων και ημερομηνιών αλλά γίνεται ανταλλαγή απόψεων για θέματα κοινωνικού και πολιτικού γίγνεσθαι, ενημέρωση από τις ομάδες  που το απαρτίζουν κ.α.
Λόγω της μεγάλης συμμετοχής του κόσμου σε αυτήν, έχουν πραγματοποιηθεί περισσότερο από 900 εκδηλώσεις και με περισσότερους από 18000 ανθρώπους. Το 2012 μόλις στον πρώτο χρόνο λειτουργίας του αναγνωρίστηκε από τον δήμο ως «τόπος πολιτισμού και συμμετοχικής δημοκρατίας».
Παραπομπές
Κατηγορία:Οικιστικά κοινά
Προσθετική αρχή απαρίθμησης
Με ορολογία θεωρίας συνόλων, για n πεπερασμένα σύνολα με  για κάθε i \neq j, ισχύει ότι
Παραπομπές
Κατηγορία:Συνδυαστική
Κατάλογος αρχηγών κράτους του Μαλάουι
Στις 6 Ιουλίου 1964 η Νυασαλάνδη έγινε ανεξάρτητη από τη Βρετανία και μετονομάστηκε σε Μαλάουι, με βασίλισσα της χώρας την Ελισάβετ Β΄. Με το νέο σύνταγμα του 1966 το Μαλάουι έγινε δημοκρατία και πρώτος του πρόεδρος έγινε ο έως εκείνη τη στιγμή πρωθυπουργός, Χάστινγκς Μπάντα. Ο Πρόεδρος αποτελεί την εκτελεστική αρχή και τον αρχηγό του Κράτους, όπως ορίζεται στα συντάγματα του 1966, του 1994 και του 1995. Ο πρώτος πρόεδρος εξελέγη από την Εθνοσυνέλευση, όμως οι επόμενοι πρόεδροι εξελέγησαν με την λαϊκή ψήφο για θητεία 5 ετών. Σε περίπτωση που κενώνεται η θέση, χρέη προέδρου ασκεί ο Αντιπρόεδρος.
Ελισάβετ του Τουρν και Τάξις
H Ελισάβετ (γερμ. Elisabet von Thurn und Taxis, 28 Μαΐου 1860 - 7 Φεβρουαρίου 1881) από τον Οίκο του Τουρν & Τάξις ήταν κόρη του Διαδόχου Πρίγκιπα του Τουρν & Τάξις και με τον γάμο της έγινε Δούκισσα της Μπραγκάνσα.
Βιογραφία
Η Ελισάβετ Μαρία Μαξιμιλιανή ήταν η δεύτερη κόρη του Μαξιμιλιανού Αντωνίου του Τουρν & Τάξις και της Ελένης, κόρης του Μαξιμιλιανού Ιωσήφ, Δούκα εν Βαυαρία.
Οικογένεια
Παντρεύτηκε το 1877 τον Μιχαήλ Β΄ της Μπραγκάνσα και είχε τέκνα:
Παραπομπές
Κατηγορία:Γερμανοί ευγενείς Κατηγορία:Πριγκίπισσες της Γερμανίας Κατηγορία:Πριγκίπισσες του Τουρν και Τάξις Κατηγορία:Δούκισσες της Πορτογαλίας Κατηγορία:Ινφάντας της Πορτογαλίας
Απόστημα
thumb|250px|Εικόνα αξονικής τομογραφίας που δείχνει ηπατικό απόστημα (βέλος). Το απόστημα είναι η συσσώρευση πύου σε ένα ιστό του σώματος σχηματίζοντας κοιλότητα. Τα σημεία και τα συμπτώματα των αποστημάτων περιλαμβάνουν ερυθρότητα, πόνο, ζέστη και πρήξιμο. Το πρήξιμο μπορεί να αισθάνεται γεμάτο υγρό όταν πιέζεται. Η περιοχή της ερυθρότητας συχνά εκτείνεται πέρα από το πρήξιμο. Οι δοθιήνες είναι τύποι αποστήματος που συχνά περιλαμβάνουν θύλακες τρίχας, με τους θύλακες να γίνονται μεγαλύτεροι.
Συνήθως προκαλούνται από βακτηριακή λοίμωξη. Συχνά πολλοί διαφορετικοί τύποι βακτηρίων εμπλέκονται σε μία μόνο μόλυνση. Στις Ηνωμένες Πολιτείες και σε πολλές άλλες περιοχές του κόσμου, τα πιο κοινά βακτήρια που υπάρχουν είναι ο χρυσίζων σταφυλόκοκκος που είναι ανθεκτικός στη μεθικιλλίνη. Σπάνια, παράσιτα μπορεί να προκαλέσουν αποστήματα: αυτό είναι πιο συνηθισμένο στον αναπτυσσόμενο κόσμο. Η διάγνωση ενός δερματικού αποστήματος γίνεται συνήθως με βάση την εμφάνισή του και επιβεβαιώνεται με το άνοιγμα του. Η απεικόνιση με υπερήχους μπορεί να είναι χρήσιμη σε περιπτώσεις στις οποίες η διάγνωση δεν είναι ξεκάθαρη. Σε αποστήματα γύρω από τον πρωκτό, η τομογραφία υπολογιστή (CT) μπορεί να είναι σημαντική για την αναζήτηση βαθύτερης μόλυνσης.
Η τυπική θεραπεία για τα περισσότερα αποστήματα του δέρματος ή των μαλακών ιστών είναι η διάνοιξη και παροχέτευση. Φαίνεται ότι υπάρχει κάποιο όφελος από τη χρήση αντιβιοτικών. Ένας μικρός αριθμός αποδεικτικών στοιχείων υποστηρίζει ότι η κοιλότητα να μη γεμίζεται με γάζα μετά την αποστράγγιση. Το κλείσιμο αυτής της κοιλότητας αμέσως μετά την αποστράγγιση αντί να μένει ανοιχτή μπορεί να επιταχύνει την επούλωση χωρίς να αυξήσει τον κίνδυνο επανεμφάνισης του αποστήματος. Η αναρρόφηση του πύου με μια βελόνα συχνά δεν είναι επαρκής.
Τα δερματικά αποστήματα είναι συχνά και έχουν γίνει πιο συχνά τα τελευταία χρόνια. Οι παράγοντες κινδύνου περιλαμβάνουν την ενδοφλέβια χρήση ναρκωτικών, με ποσοστά που αναφέρονται έως και 65% μεταξύ των χρηστών. Το 2005 στις Ηνωμένες Πολιτείες, 3,2 εκατομμύρια άνθρωποι πήγαν στο τμήμα επειγόντων περιστατικών για απόστημα. Στην Αυστραλία, περίπου 13.000 άνθρωποι νοσηλεύτηκαν το 2008 με την πάθηση.
Σημεία και συμπτώματα
μικρογραφία| Ένα απόστημα. Τα αποστήματα μπορεί να εμφανιστούν σε οποιοδήποτε είδος ιστού, αλλά πιο συχνά στην επιφάνεια του δέρματος (όπου μπορεί να είναι επιφανειακές φλύκταινες γνωστές ως δοθιήνες ή βαθιά δερματικά αποστήματα), στους πνεύμονες, τον εγκέφαλο, τα δόντια, τα νεφρά και τις αμυγδαλές. Οι κύριες επιπλοκές μπορεί να περιλαμβάνουν εξάπλωση του υλικού αποστήματος σε παρακείμενους ή απομακρυσμένους ιστούς και εκτεταμένο περιφερειακό θάνατο ιστών ( γάγγραινα).
Τα κύρια σημεία και συμπτώματα ενός αποστήματος δέρματος είναι ερυθρότητα, θερμότητα, πρήξιμο, πόνος και απώλεια λειτουργικότητας. Μπορεί επίσης να υπάρχει υψηλή θερμοκρασία (πυρετός) και ρίγη. Εάν είναι επιφανειακά, τα αποστήματα μπορεί να παφλάζουν όταν ψηλαφούνται. Αυτή η κυματοειδής κίνηση προκαλείται από την κίνηση του πύου μέσα στο απόστημα.
Ένα εσωτερικό απόστημα είναι πιο δύσκολο να εντοπιστεί, αλλά τα σημεία περιλαμβάνουν πόνο στην πληγείσα περιοχή, υψηλή θερμοκρασία και γενικά αίσθημα αδιαθεσίας. Τα εσωτερικά αποστήματα σπάνια θεραπεύονται μόνα τους, επομένως η άμεση ιατρική φροντίδα ενδείκνυται εάν υπάρχει υποψία τέτοιου αποστήματος. Ένα απόστημα μπορεί δυνητικά να είναι θανατηφόρο ανάλογα με το πού βρίσκεται.
Αίτια
Παράγοντες κινδύνου για το σχηματισμό αποστήματος περιλαμβάνουν την ενδοφλέβια χρήση ναρκωτικών. Ένας άλλος πιθανός παράγοντας κινδύνου είναι το προηγούμενο ιστορικό κήλης δίσκου ή άλλης ανωμαλίας της σπονδυλικής στήλης αν και αυτό δεν έχει αποδειχθεί.
Τα αποστήματα προκαλούνται από βακτηριακή μόλυνση, παράσιτα ή ξένες ουσίες. Η βακτηριακή μόλυνση είναι η πιο κοινή αιτία. Συχνά πολλοί διαφορετικοί τύποι βακτηρίων εμπλέκονται σε μία μόνο μόλυνση. Στις Ηνωμένες Πολιτείες και σε πολλές άλλες περιοχές του κόσμου τα πιο κοινά βακτήρια που υπάρχουν είναι ο Σταφυλόκοκκος ο χρυσίζων ανθεκτικός στη μεθικιλλίνη. Στα υποσκληρίδια αποστήματα της σπονδυλικής στήλης, ο ευαίσθητος στη μεθικιλλίνη Staphylococcus aureus είναι ο πιο κοινός οργανισμός που εμπλέκεται.
Σπάνια τα παράσιτα μπορούν να προκαλέσουν αποστήματα και αυτό είναι πιο κοινό στον αναπτυσσόμενο κόσμο. Ειδικά παράσιτα που είναι γνωστό ότι το κάνουν αυτό περιλαμβάνουν τη δρακουνκουλιάση και τη μυίαση.
Περιπρωκτικό απόστημα
Τα περιπρωκτικά αποστήματα μπορούν να παρατηρηθούν σε άτομα με, για παράδειγμα, φλεγμονώδη νόσο του εντέρου (όπως η νόσος του Κρον) ή διαβήτη. Συχνά το απόστημα ξεκινά ως εσωτερική πληγή που προκαλείται από έλκος, σκληρά κόπρανα ή διεισδυτικά αντικείμενα με ανεπαρκή λίπανση. Αυτή η πληγή τυπικά μολύνεται ως αποτέλεσμα της φυσιολογικής παρουσίας περιττωμάτων στην περιοχή του ορθού και στη συνέχεια εξελίσσεται σε απόστημα. Αυτό συχνά εμφανίζεται ως ένα κομμάτι ιστού κοντά στον πρωκτό που μεγαλώνει και γίνεται πιο επώδυνο με την πάροδο του χρόνου. Όπως και άλλα αποστήματα, τα περιπρωκτικά αποστήματα μπορεί να απαιτούν άμεση ιατρική περίθαλψη, όπως διατομή και καθαρισμό.
Απόστημα τομής
Το απόστημα τομής είναι αυτό που αναπτύσσεται ως επιπλοκή δευτερογενώς σε χειρουργική τομή. Παρουσιάζεται ως ερυθρότητα και ζεστασιά στα όρια της τομής με πύο να εξέρχεται από αυτήν. Εάν η διάγνωση είναι αβέβαιη, το τραύμα θα πρέπει να αναρροφηθεί με βελόνα, με την αναρρόφηση πύου να επιβεβαιώνει τη διάγνωση και να μπορεί να σταλεί για χρώση Gram και βακτηριακή καλλιέργεια.
Παθοφυσιολογία
Το απόστημα είναι μια αμυντική αντίδραση του ιστού για την πρόληψη της εξάπλωσης μολυσματικών υλικών σε άλλα μέρη του σώματος.
Οι οργανισμοί ή τα ξένα υλικά σκοτώνουν τα τοπικά κύτταρα, με αποτέλεσμα την απελευθέρωση κυτοκινών. Οι κυτοκίνες πυροδοτούν φλεγμονώδη απόκριση, η οποία έλκει μεγάλο αριθμό λευκών αιμοσφαιρίων στην περιοχή και αυξάνει την τοπική ροή αίματος.
Η τελική δομή του αποστήματος είναι ένα τοίχωμα αποστήματος, ή κάψουλα, που σχηματίζεται από τα παρακείμενα υγιή κύτταρα σε μια προσπάθεια να εμποδίσει το πύον να μολύνει γειτονικές δομές. Ωστόσο, μια τέτοια ενθυλάκωση τείνει να εμποδίζει τα κύτταρα του ανοσοποιητικού να επιτεθούν στα βακτήρια στο πύον ή να φτάσουν στον αιτιολογικό οργανισμό ή στο ξένο αντικείμενο.
Διάγνωση
μικρογραφία| Υπερηχογραφική εικόνα αποστήματος μαστού, που εμφανίζεται ως σκοτεινή (υποηχική) περιοχή σε σχήμα μανιταριού Ένα απόστημα είναι μια εντοπισμένη συλλογή πύου (πυώδης φλεγμονώδης ιστός) που προκαλείται από διαπύηση που βρίσκεται θαμμένο σε έναν ιστό, ένα όργανο ή έναν περιορισμένο χώρο, επενδεδυμένο από την πυογόνο μεμβράνη. Η απεικόνιση με υπερήχους στο τμήμα επειγόντων περιστατικών μπορεί να βοηθήσει στη διάγνωση.
Ταξινόμηση
Τα αποστήματα μπορούν να ταξινομηθούν είτε ως δερματικά αποστήματα είτε ως εσωτερικά αποστήματα. Τα δερματικά αποστήματα είναι κοινά. Τα εσωτερικά αποστήματα τείνουν να είναι πιο δύσκολο να διαγνωστούν και είναι πιο σοβαρά. Τα δερματικά αποστήματα ονομάζονται επίσης δερματικά ή υποδόρια αποστήματα.
Χρήση ναρκωτικών
Για όσους έχουν ιστορικό ενδοφλέβιας χρήσης ναρκωτικών, συνιστάται ακτινογραφία πριν από τη θεραπεία για να επαληθευτεί ότι δεν υπάρχουν θραύσματα βελόνας. Εάν υπάρχει επίσης πυρετός σε αυτόν τον πληθυσμό, θα πρέπει να ληφθεί υπόψη η λοιμώδης ενδοκαρδίτιδα.
Διαφορική διάγνωση
Τα αποστήματα θα πρέπει να διαφοροποιούνται από τα εμπυήματα, τα οποία είναι συσσωρεύσεις πύου σε μια προϋπάρχουσα ανατομική κοιλότητα και όχι σε μια νεοσχηματισμένη ανατομική κοιλότητα.